### Beslutning

Godkendt.

### Sagsfremstilling

## Resume og sagens baggrund

I forhold til det korrigerede budget viser budgetopfølgning pr. 31. oktober
2022:

* -15,3 mio. kr. i forventet merforbrug til drift
* -35,3 mio. kr. i forventet merforbrug i forhold til den
  korrigerede serviceramme
* -19,6 mio. kr. i forventet merforbrug til finansiering
* 195,5 mio. kr. i forventet mindreforbrug til anlæg

|  |  |  |  |  |
| --- | --- | --- | --- | --- |
| Mio. kr. | Oprindelig budget | Korrigeret budget | Forventet forbrug | Mer-/ mindreforbrug  (minus er lig merforbrug) |
| Drift | 3.503,4 | 3.544,9 | 3.560,2 | - 15,3 |
| Serviceudgifter | 2.320,9 | 2.355,6 | 2.390,9 | - 35,3 |
| Finansiering | - 3.687,1 | - 3.921,7 | - 3.902,1 | - 19,6 |
| Anlæg | 153,5 | 377,0 | 181,5 | 195,5 |

Det korrigerede budget består af det oprindelige budget, som blev vedtaget i
oktober 2021, tillagt tillægsbevillinger der er givet i løbet af 2022.
Tillægsbevillinger vedrører primært overførsler fra 2021. På drift blev der
overført 40,2 mio. kr. og på anlæg 167,6 mio. kr.

I forbindelse med denne opfølgning skal der tages stilling til en række
positive og negative tillægsbevillinger med henblik på, at få et så retvisende
regnskab som muligt og samtidig overholde bevillingsreglerne.

Herudover orienteres om opfølgning på aftalen mellem regeringen og KL om
kommunernes økonomi i 2022.

## Indstillinger

Direktøren indstiller, at der gives følgende tillægsbevillinger som
beskrevet i bilag til dagsordenen:

|  |  |
| --- | --- |
|  | Mio. kr. |
| Tillægsbevillinger, drift | 45,2 |
| Tillægsbevillinger, finansiering | 19,3 |

## **Behandling**

Direktionen, Økonomiudvalget, Kommunalbestyrelsen.

## Sagsfremstilling

Økonomistaben fremlægger budgetopfølgning pr. 31. oktober for alle
udvalgsområder. Alle partnerskabsholdere fører dispositionsregnskaber, så de
har overblik over afholdte udgifter og indtægter, og hvad der
forventes resten af året. Disse dispositionsregnskaber danner baggrund for
budgetopfølgningen.

På grund af situationen med krigen i [adresse], Corona/Covid-19, samt de
stigende priser i samfundet, er der på en række punkter væsentligt øget usikkerhed
i forhold til udgiftsniveauet.

Den foreløbige kompensation for 2022 til merudgifter til service som følge
af krigen i [adresse], og merudgifter til service som følge af COVID-19, fremgår
af nedenstående oversigt.

|  |  |
| --- | --- |
|  | Mio. kr. |
| Kompensation for merudgifter til service som følge af krigen i [adresse] | 3,6 |
| Kompensation for merudgifter til service som følge af COVID-19 | 5,2 |

Endvidere fremgår serviceudgifterne til samme opgjort pr. 31. oktober 2022:

|  |  |
| --- | --- |
|  | Mio. kr. |
| Udgifter til service som følge af krigen i [adresse] | -8,1 |
| Udgifter til service som følge af COVID-19 | -5,4 |

De endelige udgifter til service som følge af krigen i [adresse] og COVID-19
er endnu ikke opgjort. Derfor tilføres kompensationen for merudgifter som følge
af krigen i [adresse], samt COVID-19 kompensation kassen.

I forbindelse med overførselssagen fra 2022 til 2023 vil de endelige
udgifter til ovenstående blive opgjort og vurderet - herunder om de berørte
partnerskabsholdere skal kompenseres.

Nedenfor følger dels en kort status på budget ift. drift, anlæg og
finansiering og en kort opsummering af de indstillede tillægsbevillinger i
hovedtal. En specifikation heraf fremgår af bilag til sagen.

Endelig er der en opfølgning på økonomiaftalen mellem KL og regeringen.

*Drift*

Der forventes samlede netto merforbrug på -15,3 mio. kr. Heri indgår, at der
var 20,0 mio. kr. afsat til sikring af en forsat stabilitet og et uændret
serviceniveau på velfærdsområderne, som ikke forventes anvendt.

En række områder forventer mindreforbrug,
men der er også områder, hvor der forventes merforbrug. Disse vedrører
hovedsageligt Voksenspecialenheden samt Sundhed og Myndighed. Derudover
forventer Vej, ejendom og affald, som følge af de stigende energipriser også
merforbrug, samt Jobcentret, blandt andet som følge af krigen i [adresse].

*Anlæg*

Der er, som hidtil, foretaget et skøn over forventede udgifter og indtægter
for hvert anlæg, men herefter er der foretaget en samlet overordnet
ledelsesvurdering, og de samlede forventede udgifter er på baggrund heraf nedjusteret.
Der forventes et mindreforbrug
ved årets udgang vedrørende henholdsvis frigivne anlægsbevillinger på 150,8
mio. kr. og ikke frigivne rådighedsbeløb på 44,7 mio. kr. Heraf er 191,6 mio.
kr. disponeret anvendt efterfølgende.

*Finansiering*

Netto forventes samlet set merudgifter på -19,3 mio. kr. Dette skyldes
primært, at der har været en ikke budgetteret udgift fra midtvejsregulering af
tilskud og udligning, samt en ikke budgetteret indtægt fra midtvejsregulering
vedrørende ændret pris- og lønskøn i 2022.

*Opsumering* *tillægsbevillinger*

I forbindelse med årets lov-og cirkulæreprogram forventes enkelte
nye/ændrede opgaver at medføre mer- eller mindreudgifter for kommunerne. Der er foretaget en
vurdering af betydningen for Kalundborg Kommune.

Puljebeløb afsat til sikring af en fortsat stabilitet og et uændret
serviceniveau på velfærdsområderne, hvis økonomiaftalen med regeringen ikke
overholdes, tilføres kassen.

Herudover er der en række tilretninger bl.a. særtilskud i forbindelse med
fremskyndet varmeplanlægning, samt beløb der flyttes mellem udvalg.

Hvor der herefter er udvalg, hvor det forventede forbrug overstiger det
korrigerede budget, skal der gives såkaldte tekniske tillægsbevillinger til
udvalget for at sikre, at udvalgets bevillingsrammer overholdes.

Endelig er der indstillet nogle tillægsbevillinger på finansieringssiden.
Blandt andet midtvejsregulering af tilskud og udligning, samt
midtvejsregulering vedrørende ændret pris- og lønskøn. Herudover er der modtaget  kompensation for COVID-19 udgifter, samt
kompensation for udgifter som følge af krigen i [adresse].

I alt udgør tillægsbevillingerne følgende:

|  |  |
| --- | --- |
|  | Mio. kr. |
| Tillægsbevillinger, drift | 45,2 |
| Tillægsbevillinger, finansiering | 19,3 |
| **I alt (finansieres af kassen)** | **64,5** |

*Opfølgning på økonomiaftalen mellem regeringen og KL*

Økonomiaftalen mellem regeringen og KL omfatter et aftalt loft for
kommunernes samlede serviceudgifter i 2022. En del af bloktilskuddet er gjort
betinget af, at kommunerne samlet overholder det aftalte udgiftsniveau. Hvis
aftalen ikke overholdes, vil der ske en reduktion i kommunernes bloktilskud i
2023. Den samlede ramme er i juni 2022 korrigeret for blandt andet lov- og
cirkulæreprogrammet, ændret pris- og lønskøn, samt udgifter i forbindelse med
aftale om fremskyndet varmeplanlægning.

Når det på baggrund af regnskaberne skal opgøres, om kommunerne har
overholdt servicerammen, vil den korrigerede serviceramme blive sammenhold med
forbruget til service. Herudover vil der også blive set på kommunens merudgifter
som følge af COVID-19 og serviceudgifter som følge af krigen i [adresse].

Ifølge partnerskabsholdernes dispositionsregnskaber forventes der således
pr. 31. oktober 2022 er merforbrug til service i forhold til den korrigerede
serviceramme på -35,3 mio. kr.

Det skal bemærkes, at ovenstående merforbrug indeholder merudgifter i
forbindelse med bl.a. COVID-19, samt udgifter som følge af krigen i [adresse]. De
samlede merudgifter hertil er dog endnu ikke endeligt opgjort.

Økonomiaftalen omfattede også et aftalt loft for kommunernes samlede
skattefinansierede bruttoanlægsudgifter i 2022, det vil sige uden at medregne
eventuelle anlægsindtægter. Der er dog ikke knyttet en sanktion, hvis
regnskaberne viser, at aftalen ikke overholdes.

Økonomistaben vurderer, at kassebeholdningen ultimo 2022 udgør ca. 50 mio.
kr., som beskrevet i perspektivnotatet til budgetseminaret vedrørende budget
2023.

## Økonomiske konsekvenser

Budgetopfølgningen i forhold til nuværende budget viser:

* -15,3 mio. kr. i
  forventet merforbrug til drift
* -35,0 mio. kr. i
  forventet merforbrug i forhold til den korrigerede serviceramme
* -19,3 mio. kr. i
  forventet merforbrug til finansiering
* 195,5 mio. kr. i
  forventet mindreforbrug til anlæg

Der indstilles tillægsbevillinger på i alt netto 64,5 mio. kr. (drift
og finansiering).

### Sagens forløb

28-11-2022 Direktionen
Anbefales.
07-12-2022 Økonomiudvalget
Anbefales.